Kun.uz saytidagi texnik ishlar sabab ma’lum muddat ishlamay turgan Orphus (xatolarni belgilab, sayt xodimlariga yuborish imkonini beruvchi sistema) qayta ishga tushirildi. Bugun (04.07.2015) dan boshlab barcha o‘quvchilar matndagi xatolarni belgilab, Ctrl+Enter tugmalarini bosib, bizga yuborishlari mumkin bo‘ladi. Shuningdek, endi sayt o‘quvchilari maqolada shrift hajmini ham tanlash imkoniga ega bo‘ladi. Ish sur’atining tezkorligi, shuningdek, yoritib boriladigan maqolalarning ko‘pligi sababli matnda xatolar uchrab turadi. Hech kim kamchilikdan holi emas. Shunday bo‘lsa-da, saytimiz Siz aziz o‘quvchilarga iloji boricha sifatli va tezkor ma’lumotlarni taqdim etishga harakat qiladi. Bu borada bizga beradigan yordamingiz uchun katta rahmat.